Na podlagi Zakona o uresničevanju javnega interesa za kulturo (Uradni list RS, št. 77/07, uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg, 3/22 – ZDeb in 105/22 - ZZNŠPP; v nadaljevanju: ZUJIK) ter v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16 ) Ministrstvo za kulturo RS objavlja

**Javni razpis za izbor javnih kulturnih programov na področjih uprizoritvenih in glasbenih umetnosti za digitalizacijo in informacijsko podporo, ki ju bo v letih 2023-2024 sofinancirala Republika Slovenija iz proračuna, namenjenega za kulturo (v nadaljevanju: programski razpis, oznaka JPR-DIGIP-UGU-2023-2024)**

1. **Naziv in sedež naročnika javnega razpisa**

Republika Slovenija, Ministrstvo za kulturo, Maistrova ulica 10, Ljubljana (v nadaljevanju: ministrstvo).

1. **Predmet in področje javnega razpisa**

Predmet programskega razpisa, oznaka JPR-DIGIP-UGU- 2023-2024, je sofinanciranje javnih kulturnih programov za digitalizacijo in informacijsko dejavnost na področju uprizoritvenih in glasbenih umetnosti, ki ju bodo izvajalci javnih kulturnih programov izvedli v obdobju od 2023 do vključno 2024.

V razpisu uporabljeni in zapisani izrazi v slovnični obliki za moški spol se uporabljajo kot nevtralni za ženski in moški spol.

1. **Cilji razpisa**

Ministrstvo za kulturo bo izvajalce programov za digitalizacijo in informacijsko dejavnost na področju uprizoritvenih in glasbenih umetnosti podpiralo v skladu z naslednjimi dolgoročnimi cilji: povečanje dostopnosti javnih kulturnih dobrin in informacij, nadgrajevanje obstoječega stanja z uvajanjem novih tehnologij, zagotavljanje širokega nabora informacij na področju glasbenih in uprizoritvenih umetnosti, vpeljevanje celostnih storitev za sodelovanje med kulturnimi ustanovami, državo, državljani in drugimi organizacijskimi strukturami informacijske družbe.

Sofinanciranje je namenjeno podpori tistih izvajalcev javnih kulturnih programov, katerih dosedanje delovanje je bilo na nacionalnem nivoju prepoznano kot vrhunsko, njihovi programi dela pa vključujejo cilje kulturne politike.

1. **Pomen izrazov in upravičenost stroškov**

Razpisni področji sta uprizoritvene in glasbene umetnosti.

Uprizoritvene umetnosti so področje umetnosti, ki zajema različne oblike, prakse in izraze gledališke ustvarjalnosti, lutkovno umetnost, eksperimentalne in raziskovalne gledališke prakse, ambientalno in ulično gledališče ter sodobni ples in fizično gledališče.

Glasbene umetnosti so področje umetnosti, ki zajema vse zvrsti in oblike glasbene, baletne in glasbenoscenske ustvarjalnosti in poustvarjalnosti.

Javni kulturni program (v nadaljevanju: program) je po vsebini, zasnovi in obsegu zaključena celota programskih dejavnosti. Je v celoti in v svojih delih dostopen javnosti in bo izveden v obdobju od 2023 do vključno 2024.

Programski sklop je del programa, ki je po vsebini, zasnovi in obsegu zaključena celota, ki je v celoti in v svojih delih dostopna javnosti. Vrste programskih sklopov so opredeljene v okviru posameznega razpisnega področja.

Izvajalec programa je skladno z določili 58. člena ZUJIK: pravna oseba, katere dejavnost je po kvaliteti ali po pomenu primerljiva s kulturno dejavnostjo javnih zavodov z njegovega delovnega področja; pravna oseba, katere dejavnost se praviloma ne zagotavlja v javnih zavodih, njegov kulturni program pa je v javnem interesu. Izvajalec programa je odgovorni nosilec programa ter poslovno in programsko predstavlja kulturno organizacijo.

Upravičene osebe so nevladne kulturne organizacije, registrirane za opravljanje kulturno-umetniških dejavnosti ter posredovanje kulturnih dobrin v Sloveniji, ter delujejo na področju razpisa in izpolnjujejo splošne in posebne pogoje za sodelovanje na razpisu.

Nevladne kulturne organizacije so pravne osebe, ki so ustanovljene kot društva, zasebni zavodi, ustanove in druge nevladne organizacije ter so registrirane za opravljanje kulturno-umetniških dejavnosti ter posredovanje kulturnih dobrin v Sloveniji. Izpolnjujejo naslednje pogoje: niso ustanovljene z namenom pridobivanja dobička, morebitnega presežka prihodkov nad odhodki pa ne delijo med svoje člane ali uporabnike, temveč ga uporabijo za uresničevanje svojega namena; niso ustanovljene z namenom pridobivanja gospodarske koristi svojih članov ali ustanoviteljev; med njihovimi ustanovitelji ni več kot polovica pravnih oseb javnega prava; so ustanovljene prostovoljno; so pri upravljanju neodvisne od organov oblasti, politike ali gospodarstva.

Upravičeni stroški:

Izvajalec na razpisu izbranega programa je upravičen do sofinanciranja naslednjih stroškov za izvedbo programa:

- splošni stroški delovanja,

- stroški dela zaposlenih,

- programski materialni stroški,

- stroški nakupa opreme in investicijskega vzdrževanja, vezani na izvedbo programa.

Upravičeni stroški za sofinanciranje s strani ministrstva so sestavljeni izključno iz upravičenih stroškov, navedenih v razpisni prijavi prijavitelja. Upravičeni stroški so tisti, ki so:

- nujno potrebni za uspešno izvedbo programa in so vezani na izvedbo programa,

- opredeljeni v prijavi prijavitelja,

- skladni z načeli dobrega finančnega poslovanja, zlasti glede cenovne primernosti in stroškovne učinkovitosti,

- dejansko nastali,

- prepoznavni in preverljivi,

- podprti z izvirnimi dokazili,

- niso in ne bodo istočasno financirani od drugih sofinancerjev programa (dvojno financiranje).

Programski materialni stroški so stroški, nastali z izvedbo posameznega programa.

Splošni stroški delovanja so stroški delovanja izvajalca programa, ki se jih ne da vezati le na izvedbo programa (npr. najemnine prostorov, varovanje, računovodstvo, pisarniški material, ogrevanje, elektrika, voda, telefon …), so pa v sorazmerju z obsegom programa, podprtim v okviru razpisa.

Stroški dela zaposlenih so stroški, nastali z izplačilom dohodka osebam, zaposlenim pri izvajalcu, in so v sorazmerju z obsegom programa, podprtim v okviru razpisa. Izvajalci programa brez zaposlenih niso upravičeni do stroškov dela.

Stroški nakupa opreme in investicijskega vzdrževanja so stroški, nastali z nakupom opreme in investicijskim vzdrževanjem, ki sta nujno potrebna za izvedbo programa.

Finančna uravnoteženost projekta pomeni:

- uravnoteženost upravičenih stroškov programa z njegovimi obsegom in vsebino

(zlasti glede cenovne primernosti in stroškovne učinkovitosti),

- da so prihodki enaki odhodkom.

Strateški načrt je dokument temeljne programske vizije za razpisano programsko obdobje. Dokument vsebuje analizo stanja, vizijo želene pozicije po zaključku programskega obdobja, določa cilje in ukrepe za doseganje ciljev in izkazuje usmerjenost prijavitelja v trajno delovanje.

1. **Razpisna področja in programski sklopi**

Ministrstvo na področju umetnosti razpisuje naslednji razpisni področji in programske sklope:

**5.1. Uprizoritvene umetnosti**

5.1.1. Spletni portal uprizoritvene dejavnosti

Programski sklop Spletni portal uprizoritvene dejavnosti je namenjen sofinanciranju spletnega portala za uprizoritvene dejavnosti.

Sofinanciran bo program, ki skrbi za sočasno informiranje, raziskovanje, izobraževanje, recenziranje in arhiviranje digitalnih in digitaliziranih vsebin ter zagotavlja neomejen, večjezični dostop do vsebin, storitev in podatkovnih baz.

**5.2. Glasbene umetnosti**

5.2.1. Digitalizacija

Programski sklop Digitalizacija je namenjen sofinanciranju ustvarjanja in posredovanja digitalnih in digitaliziranih vsebin s področja glasbenih umetnosti, kontinuiranemu večanju obsega in spletne dostopnosti digitalnih vsebin s področja kulture in digitalni hrambi ter javni spletni dostopnosti sodobnih avtorskih del,

Sofinanciran bo program, ki zagotavlja ustrezen obseg ter kakovost digitaliziranih enot ter hranjenih izvorno digitalnih enot slovenske glasbene dediščine in aktualne slovenske glasbene ustvarjalnosti ter skrbi za njihovo dostopnost v skladu s predpisanimi standardi, pri čemer izkazuje ustrezno razvita merila za izbor gradiv za digitalizacijo in ustrezen pristop k zagotavljanju dostopnosti digitalnih in digitaliziranih gradiv.

5.2.2. Informacijska podpora

Programski sklop Informacijska podpora je namenjen sofinanciranju izvajanja informacijske podpore na področju glasbenih umetnosti ter predstavljanju in promociji slovenske glasbene ustvarjalnosti.

Sofinanciran bo program, ki zagotavlja delovanje široko dostopnega in dnevno ažuriranega spletnega portala za informacijsko podporo slovenski glasbeni umetnosti vseh glasbenih zvrsti, skrbi za ažurirano bazo podatkov o ustvarjalcih, izvajalcih, zasedbah in institucijah, ki delujejo na področju slovenske glasbene umetnosti, zagotavlja izvajanje različnih podpornih projektov za osveščanje zainteresirane javnosti, vzgajanje in negovanje glasbenega občinstva ter višanje kompetenc in profesionalizacijo slovenskih glasbenih ustvarjalcev, izvajalcev in drugih, ki tvorno sodelujejo pri ohranjanju, razvoju in predstavljanju slovenske glasbene umetnosti, zasleduje vzpostavitev portala oziroma virtualne informacijske točke za dostop do vsebin o slovenski glasbeni dediščini ter podatkov o gradivu glasbene provenience, ki ga hranijo različne inštitucije v Sloveniji (knjižnice, arhivi, muzeji, društva, inštituti, RTV,…) ter skrbi za predstavljanje slovenske glasbene umetnosti v domačem in mednarodnem kulturnem prostoru.

1. **Pogoji za sodelovanje na razpisu**

**6.1. Splošni pogoji:**

Na razpis se lahko prijavijo le prijavitelji (upravičene osebe), ki izpolnjujejo naslednje

splošne pogoje:

1. so nevladne kulturne organizacije, registrirane za opravljanje kulturno- umetniških dejavnosti ter posredovanje kulturnih dobrin v Sloveniji, ter delujejo na področju razpisa,

2. so vsaj pet let registrirani za izvajanje dejavnosti na področju kulture in umetnosti,

3. so v primeru, da so bili pogodbena stranka Ministrstva v letih 2020 do vključno 2022, izpolnjevali vse pogodbene obveznosti do Ministrstva (podlaga za ugotovitev izpolnjevanja pogodbenih obveznosti je arhivirana dokumentacija Ministrstva za leta 2020, 2021 in 2022),

4. ne prijavljajo programskih dejavnosti ali enot, ki so že bile izbrane na programskih ali projektnih razpisih oz. pozivih Ministrstva za leto 2021, 2022 ali 2023, na razpisih Slovenskega filmskega centra javne agencije RS, Javnega sklada RS za kulturne dejavnosti, Javne agencije za knjigo RS in drugih ministrstev,

5. dovoljujejo objavo osebnih podatkov z namenom objave rezultatov razpisa na spletni strani Ministrstva, skladno z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18 in 141/22) in Zakonom o varstvu osebnih podatkov (Uradni list RS, št. 94/07-uradno prečiščeno besedilo in 177/20),

6. da se na ta razpis prijavljajo samo enkrat in le na eno razpisno področje,

7. da nimajo omejitve poslovanja na podlagi Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20 in 3/22 - ZDeb),

8. da prijavitelj ob prijavi na razpis, zadnji delovni dan v mesecu pred oddajo vloge na razpis, nima blokiranega transakcijskega računa (razvidno iz potrdila, ki ga prijavitelj pridobi v svoji poslovni banki).

9. da imajo po stanju vključno do zadnjega delovnega dne v mesecu pred oddajo vloge na javni razpis poravnane vse zapadle davke in druge obvezne dajatve v Republiki Sloveniji (obvezna priloga: Potrdilo o plačanih davkih in drugih obveznih dajatvah na zadnji delovni dan v mesecu pred oddajo vloge, ki ga prijavitelj pridobi pri Finančni upravi Republike Slovenije, oziroma pooblastilo, da Ministrstvo pridobi ta podatek).

Prijavitelj poda izjavo o izpolnjevanju pogojev iz točke 6.1. s podpisanimi izjavami v predpisanem prijavnem obrazcu. Izpolnjevanje pogoja v točki 2 se ugotavlja na osnovi dostopnih javnih evidenc, in sicer mora prijavitelj pogoj izpolnjevati na dan zaključka razpisnega roka. V primeru, da Ministrstvo naknadno zahteva originalna potrdila o izpolnjevanju splošnih pogojev po posameznih alinejah, jih mora prijavitelj dostaviti v zahtevanem roku.

**6.2. Posebni pogoji na razpisnih področjih:**

Na posamezno razpisno področje se lahko prijavijo le prijavitelji (upravičene osebe), ki, poleg splošnih, izpolnjujejo še naslednje posebne pogoje:

**6.2.1. Uprizoritvene umetnosti**

- da zaprošena vsota na letni ravni ne presega 90.000 EUR.

- da prijavitelj zagotavlja vsebinsko pokritje vseh uprizoritvenih zvrsti in celotnega uprizoritvenega področja, tako na ravni zgodovinskega arhiviranja kot na ravni aktualnega spremljanja scenskega dogajanja v Sloveniji. Prijavitelj mora omogočiti kontinuiran, globalen, prost in enakopraven dostop do spletnih vsebin in storitev vsem uporabnikom ne glede na njihovo lociranost in oddaljenost od vira (obvezno dokazilo: originalna izjava predlagatelja);

- da je prijavitelj v obdobju 2020-2022 opravljal informacijsko dejavnost na področju uprizoritvene umetnosti na način neomejenega in prostega dostopa do podatkovnih baz preko večjezičnega spletnega portala;

- da je prijavitelj v obdobju 2020-2022 sodeloval z vsaj 50 producenti in institucijami, ki delujejo na področju uprizoritvenih umetnosti, ter Slovenskim gledališkim inštitutom;

- da je prijavitelj v obdobju 2020-2022 digitaliziral najmanj 1000 enot in omogočil njihovo javno dostopnost za izobraževalne, raziskovalne in znanstvene namene;

- da je imel spletni portal prijavitelja v obdobju 2020-2022 najmanj 100.000 obiskovalcev letno.

**6.2.2. Glasbene umetnosti**

- da zaprošena vsota na letni ravni ne presega 140.000 EUR;

- da prijavitelj zagotavlja vsebinsko pokritje vseh glasbenih zvrsti in celotnega glasbenega področja, tako na ravni zgodovinskega arhiviranja kot na ravni aktualnega spremljanja glasbenega dogajanja v Sloveniji. Prijavitelj mora omogočiti kontinuiran, globalen, prost in enakopraven dostop do spletnih vsebin in storitev vsem uporabnikom ne glede na njihovo lociranost in oddaljenost od vira (obvezno dokazilo: originalna izjava predlagatelja);

- da je prijavitelj v obdobju 2020-2022 opravljal informacijsko dejavnost na področju glasbene umetnosti na način neomejenega in prostega dostopa do podatkovnih baz preko večjezičnega spletnega portala ter na način izvajanja drugih projektov za predstavljanje slovenske glasbene ustvarjalnosti v domačem in mednarodnem prostoru;

- da je prijavitelj v obdobju 2020-2022 sodeloval z vsaj 50 producenti, institucijami in posamezniki, ki delujejo na področju glasbenih umetnosti;

- da je prijavitelj v obdobju 2020-2022 ustvaril in posredoval najmanj 1000 enot digitalnih in digitaliziranih vsebin s področja glasbenih umetnosti in omogočil njihovo javno dostopnost za izobraževalne, raziskovalne in znanstvene namene;

- da je imel spletni portal prijavitelja v obdobju 2020-2022 najmanj 100.000 obiskovalcev letno.

1. **Izpolnjevanje razpisnih pogojev**

Izpolnjevanje pogojev ugotavlja komisija za odpiranje vlog, ki jo izmed zaposlenih na ministrstvu imenuje minister za kulturo.

Prijavitelji, ki se prijavijo na razpis s formalno nepopolno vlogo, bodo pisno pozvani k dopolnitvi. Prijavitelj mora vlogo dopolniti v petih dneh po prejemu poziva k dopolnitvi, sicer se bo vloga štela kot nepopolna. Vloge, ki ne bodo pravočasne, popolne ali jih ne bodo vložile upravičene osebe, bodo izločene iz nadaljnjega postopka in zavržene s sklepom.

Ministrstvo lahko v primeru naknadne ugotovitve o neizpolnjevanju pogojev in po že izdani dokončni odločbi o izboru projekta spremeni odločitev in z izvajalcem programa ne sklene pogodbe. Prav tako lahko v primeru naknadne ugotovitve o neizpolnjevanju pogojev ali pogodbenih obveznosti v času letnega pregleda razveže že sklenjeno pogodbo, v primeru že izplačanih sredstev pa zahteva povračilo sredstev.

**OPOZORILO:**

V primeru, če se prijavitelj prijavi na ta razpis z več kot eno vlogo, se vse vloge prijavitelja zavržejo iz razloga neizpolnjevanja splošnih pogojev (kot neupravičene osebe).

Dokumentacije, ki je priložena vlogi, se ne vrača!

1. **Razpisni kriteriji**

Program, prijavljen na razpis, oznaka JPR-DIGIP-UGU-2023-2024, se ocenjuje s kriteriji. Kriteriji so ovrednoteni s točkami, pri čemer je pri posameznem kriteriju navedena najvišja možna višina prejetih točk. Najvišje možno število vseh prejetih točk za program na posameznem razpisnem področju je 100 točk.

* 1. **Splošni razpisni kriteriji:**

|  |  |
| --- | --- |
| **Kriterij:** | **Število**  **možnih točk** |
| a. reference prijavitelja v obdobju 2020-2022 \* | 15+5 |
| b. dostopnost in ažuriranost spletnega portala (št. obiskovalcev,  število klikov in število urejenih vsebin v obdobju 2020-2022) | 10 |
| c. število digitaliziranih enot in hranjenega izvorno digitalnega gradiva  v obdobju 2020-2022 | 10 |
| **SKUPAJ:** | **40** |

\* Prijavitelj, ki ima status nevladne organizacije v javnem interesu na področju kulture, prejme dodatnih 5 točk (16. člen Zakona o nevladnih organizacijah (Uradni list RS, št. 21/18), vendar skupaj največ 20 točk.

**8.2. Posebni razpisni kriteriji**

**8.2.1. Uprizoritvene umetnosti**

|  |  |
| --- | --- |
| **Kriterij:** | **Število**  **možnih točk** |
| a. obseg prijavljenega programa, njegova celovitost, aktualnost in  realna izvedljivost | 10 |
| b. utemeljenost strateškega načrta | 10 |
| c. stopnja organizacijske in terminske razdelanosti programa; | 10 |
| d. predvidena dostopnost in doseg | 10 |
| e. odmevnost in prepoznavnost programa informacijske podpore v domačem in mednarodnem kulturnem prostoru | 10 |
| f. predviden obseg širitve digitalne zbirke in pomembnost programa digitalizacije za ohranjanje slovenske gledališke dediščine in predstavljanje slovenske gledališke ustvarjalnosti | 10 |
| **SKUPAJ:** | **60** |

**8.2.2. Glasbene umetnosti**

|  |  |
| --- | --- |
| **Kriterij:** | **Število**  **možnih točk** |
| 1. obseg prijavljenega programa, njegova celovitost, aktualnost in realna izvedljivost | 10 |
| 1. utemeljenost strateškega načrta | 10 |
| 1. stopnja organizacijske in terminske razdelanosti programa | 10 |
| 1. predvidena dostopnost in doseg | 10 |
| 1. odmevnost in prepoznavnost programa informacijske podpore v domačem in mednarodnem kulturnem prostoru | 10 |
| 1. predviden obseg širitve digitalne zbirke in pomembnost programa digitalizacije za ohranjanje slovenske glasbene dediščine in predstavljanje slovenske glasbene ustvarjalnosti | 10 |
| **SKUPAJ:** | **60** |

Obrazložitev točkovanja:

Po posamezni alineji je mogoče prejeti največ 10 točk . Pri tem se točke dodelijo po sistemu: 10 in 9 točk = zelo dobro, 8 in 7 točk = dobro, 6, 5 in 4 točke = sprejemljivo, 3,

2 in 1 točka = manj sprejemljivo ter 0 točk = nesprejemljivo.

1. **Uporaba kriterijev**

Razpisni kriteriji so ovrednoteni s točkami, pri čemer je pri posameznem kriteriju navedena najvišja možna višina doseženih točk. Najvišje možno število prejetih točk za program na posameznem razpisnem področju je 100 točk, financirana pa bosta programa, ki bosta na posameznem razpisnem področju ovrednotena najnajvišje. Programa prijaviteljev, ki bosta ovrednotena najvišje, bosta sofinancirana v celotni zaprošeni vrednosti.

Postopek ocenjevanja ustreznih vlog izvede strokovna komisija, ki jo imenuje minister za kulturo.

Z izvajalcem izbranega programa bo na podlagi odločbe sklenjena pogodba za obdobje trajanja razpisa. Ob letnem pozivu k predložitvi programa za naslednje leto ali v primeru drugih objektivnih sprememb, ki vplivajo na pogodbeno razmerje, bodo z izvajalcem sklenjeni dodatki k pogodbi, v katerih bosta določena dokončen obseg programa v posameznem letu in dokončna višina sredstev za izvedbo programa v določenem letu ter opredeljene druge morebitne spremembe, vezane na izvedbo izbranega programa in pogodbeno razmerje. Dokončna višina sredstev za posamezno leto se določi na podlagi pregleda realizacije pogodbe in vsebinskega ovrednotenja ter okvira sredstev, namenjenih razpisu v posameznem proračunskem letu. Izvajalec izbranega programa mora skozi celotno obdobje trajanja razpisa izpolnjevati splošne in posebne pogoje razpisa.

1. **Predvidena vrednost sredstev**

Vrednost sredstev, namenjenih za predmet razpisa, oznaka JPR-DIGIP-UGU-2023-

2024, znaša: 230.000,00 EUR na letni ravni in sicer:

- 90.000,00 EUR na razpisnem področju uprizoritvene umetnosti in

- 140.000,00 EUR na razpisnem področju glasbene umetnosti.

Sredstva se zagotovijo z naslednjih proračunskih postavk:

- 131141 - Digitalizacija, v predvideni višini 90.000 EUR za področje uprizoritvene

umetnosti in 100.000 EUR za področje glasbene umetnosti,

131077 - Glasbeni programi in projekti nevladnih organizacij in posameznikov, v predvideni višini 40.000,00 EUR.

Ministrstvo bo v obdobju 2023-2024 v okviru razpisa, oznaka JPR-DIGIP-UGU-2023-2024, sofinanciralo največ 2 programa in sicer:

- največ 1 na razpisnem področju uprizoritvenih umetnosti in

- največ 1 na razpisnem področju glasbenih umetnosti.

1. **Obdobje za porabo dodeljenih sredstev**

Dodeljena proračunska sredstva za izbrane programe morajo biti porabljena v proračunskih letih 2023 in 2024, oz. v plačilnih rokih, kot jih bo določal Zakon o izvrševanju proračuna RS.

Dodeljena proračunska sredstva se bodo izplačevala skladno z dinamiko izplačil, opredeljeno v pogodbi o sofinanciranju kulturnih programov in na podlagi izstavljenih zahtevkov za izplačilo.

1. **Razpisni rok**

Razpis se prične 16. 12. 2022 in se zaključi 17. 1. 2023.

1. **Razpisna dokumentacija**

Razpisna dokumentacija obsega:

- besedilo programskega razpisa, oznaka JPR-DIGIP-UGU-2023-2024,

- prijavni obrazci (z navedbo obveznih prilog).

Prijavitelj mora ob prijavi programa na razpis priložiti naslednjo dokumentacijo:

- v celoti izpolnjene prijavne obrazce,

- obvezne priloge k prijavnim obrazcem,

- izpolnjene prijavne obrazce dodatno tudi v Wordovi datoteki (na CD, USB ali sorodnem mediju).

Razpisno dokumentacijo si lahko prijavitelji natisnejo s spletne strani Ministrstva: www.mk.gov.si, kjer najdejo tudi vse druge podatke, povezane z izvedbo razpisa, oznaka JPR-PROG-DIGIP-UGU-2023-2024.

Ministrstvo je dolžno na pisno zahtevo v času razpisnega roka zainteresiranim

prijaviteljem razpisno dokumentacijo tudi poslati.

1. **Oddaja in dostava vlog**

Vloga mora biti izpolnjena na predpisanih prijavnih obrazcih ter mora vsebovati vse obvezne priloge in podatke, določene v razpisni dokumentaciji.

Oddaja vloge pomeni, da se prijavitelj strinja z vsemi pogoji in kriteriji razpisa.

Vloga mora biti v poslovnem času Ministrstva predložena glavni pisarni na naslov: Ministrstvo za kulturo RS, Maistrova 10, 1000 Ljubljana, najkasneje do 17. 1. 2023, oz. najkasneje ta dan oddana na pošti kot priporočena pošiljka na naslov: Ministrstvo za kulturo RS, Maistrova 10, 1000 Ljubljana. Pošiljka mora biti poslana v zaprti kuverti z izpisom na prednji strani: NE ODPIRAJ - PRIJAVA NA RAZPIS z oznako JPR-PROG-DIGIP-UGU-2023-2024, z navedbo razpisnega področja (npr. UPRIZORITVENE UMETNOSTI). Na hrbtni strani ovitka mora biti navedba prijavitelja: uradni naziv in naslov (sedež).

1. **Izločitev vlog**

Za prepozno se šteje vloga (oziroma dopolnitev ali sprememba), ki ni bila oddana priporočeno na pošto do vključno 17. 1. 2023 oz. do tega dne ni bila v poslovnem času Ministrstva predložena glavni pisarni ministrstva, Maistrova 10, 1000 Ljubljana.

Za nepopolno se šteje vloga, ki ne vsebuje vseh obveznih sestavin, ki jih zahteva besedilo razpisa in razpisne dokumentacije. Za nepopolno šteje tudi vloga, ki je na razpis prispela kot formalno nepopolna in je prijavitelj ne dopolni v zahtevanem pet dnevnem roku.

Za neupravičeno osebo se šteje tisti prijavitelj, katerega vloga ne izpolnjuje pogojev, določenih v besedilu razpisa. Izpolnjevanje pogojev se ugotavlja na osnovi obveznih dokazil in vloge prijavitelja.

Dopolnjevanje in spreminjanje vlog je možno le do poteka razpisnega roka z oznako, na katero vlogo se dopolnitev nanaša.

Prijavitelji, ki bodo podali formalno nepopolne vloge, bodo pisno pozvani k dopolnitvi vlog.

Vloge morajo dopolniti v roku petih dni od vročitve poziva k dopolnitvi formalno nepopolne vloge, obvezno z oznako na katero vlogo ali del vloge se dopolnitev nanaša.

Ministrstvo bo po odpiranju vlog iz nadaljnjega postopka izločilo vse vloge prijaviteljev:

- ki jih ni vložila upravičena oseba,

- prepozne vloge in prepozne dopolnitve vlog,

- vloge, ki so nepopolne.

1. **Odpiranje vlog in obveščanje o izboru**

Ministrstvo bo prijavitelje o izidih razpisa obvestilo najkasneje v dveh mesecih po zaključku odpiranja vlog, ki se bo pričelo 23. 1. 2023 ob 10. uri. Ministrstvo bo izbralo predloge za sofinanciranje kulturnih programov po postopku, kot ga določa Pravilnik o izvedbi javnega poziva in javnega razpisa za izbiro kulturnih programov in kulturnih projektov, in največ do vrednosti, določenih z državnim proračunom.

**OPOZORILO!**

Prijavitelje opozarjamo, da je izvedba postopka razpisa, oznaka JPR-DIGIP- UGU-2023-2024, vezana na proračunske zmogljivosti Ministrstva. V primeru, da pride do sprememb v državnem proračunu ali finančnem načrtu Ministrstva, ki neposredno vplivajo na izvedbo postopka razpisa, oznaka JPR-DIGIP-UGU-2023-2024, je Ministrstvo dolžno ukrepati v skladu s spremembami v državnem proračunu oziroma finančnemu načrtu Ministrstva.

Če se v času izvedbe postopka razpisa, oznaka JPR-DIGIP-UGU-2023-2024, zmanjša obseg sredstev, ki je v državnem proračunu, namenjen za kulturo, do takšne mere, da ne zagotavlja izpolnitve ciljev razpisa, oznaka JPR-DIGIP-UGU-2023-2024, lahko Ministrstvo iz tega razloga postopek razpisa ustavi oz. v primeru že zaključenega izbora kulturnih programov v skladu s spremembami proračuna zniža obseg sofinanciranja, spremeni ali prekine že sklenjeno pogodbo o financiranju programa.

1. **Pristojni uslužbenci za dajanje informacij in pojasnil v zvezi z razpisom:**

- uprizoritvene umetnosti

mag. Mojca Jan Zoran, tel.: 01 369 59 63

e-pošta: mojca.jan-zoran@gov.si

- glasbene umetnosti

mag. Igor Teršar

tel.: 01 369 58 92

e-pošta: igor.tersar@gov.si

Uradne ure za posredovanje informacij po telefonu in elektronskih medijih ministrstva so vsak ponedeljek, sredo in petek od 9. do 11. ure.

1. **Vpogled v razpisno dokumentacijo**

Zainteresirane osebe se lahko seznanijo z razpisno dokumentacijo oz. vpogledajo vanjo v glavni pisarni ministrstva, Maistrova 10, Ljubljana, ali na spletnih straneh ministrstva: www.mk.gov.si, kot je navedeno pod točko 13.

dr. Asta Vrečko

ministrica